《游仙》
宋代·邹登龙

人命如朝露，寿非金石坚。
安得傅六翮，飘飘凌紫烟。
夕梦一道士，羽衣何翩跹。
邀我与之去，同上扶桑巅。
道遇青童君，授以东华篇。
读之三百遍，忽右骨已仙。
道士复谓我，玄诀未可传。
赐我以琼浆。饮之享遐年。
明发寂无睹，孤鹤翔九天。

作者简介：邹登龙，字震父，临江（今江西樟树西南）人。隐居不仕，结屋于邑之西郊，种梅绕之，自号梅屋。与魏了翁、刘克庄等多唱和，有《梅屋吟》一卷传世。事见《两宋名贤小集》卷二七一《梅屋吟》小传。　邹登龙诗，以汲古阁影抄《南宋六十家小集》本为底本，校以《两宋名贤小集》本（简称名贤集）。